تورکیه جمهوریتی جمهوررئیسی رجب طیب اردوغان تلفن آرقه لی امریکا قوشمه ایالت لری دولت رهبری دونالد ترامپ بیلن اوچره شدی.
اردوغان, امریکا قوشمه ایالتلری نینگ سوریه دن چیکیلیشی بوییچه قراری نی خرسند چیلیک بیلن کوتیب آلگن لیک لری نی بیلدیررایکن, اوشبو دایره ده تورکیه نینگ ناتو متفقی امریکا بیلن هر خیل همکارلیککه تیار ایکن لیگی نی معلوم قیلدی.
تورکیه جمهوریتی جمهوررئیس لیگی تامانیدن بیریلگن بیاناتده اوشبو اوچره شوو جریانیده, منطقه ده بیر اوتوریته خلا سی نینگ پیدا بولمس لیگی اوچون, منبج بوییچه پلان نینگ تکمیل بولیشی و امریکا نینگ سوریه دن چیکیلیشی گه مانع بوله دیگن عنصر لر گه فرصت بیریلمس لیگی کیره ک ایکن لیگی نی بیلدیرگن رهبر لرنینگ, معقول بیر مناسبت نینگ اهمیتی گه دقت قره تگن لیک لری بیلدیریلدی.
عینی دمده اوشبو منبع, اردوغان بیلن ترامپ نینگ, سوریه نینگ توپراق بوتونلیگی دایره سیده اولکه نینگ شمالی نینگ ترورچی لردن تصفیه قیلینگن امنیت بیر منطقه گه ایلنتیریلیشی توغریسیده هم سوز یوریتگن لیگی نی بیلدیردی.
جمهوررئیس اردوغان تورک لرنینگ کُرد لر ایمس, بلکه خوفسیزلیک جهتی دن تهدید تشکیل قیلیاتگن داعش, پی کا کا و پی کا کا نینگ سوریه ده گی قسم لریدن عبارت ترور تشکیلات لری گه قرشی کوره شیاتگن لیگی نی معلوم قیلدی.
ترامپ, توناوکون بیرگن بیاناتلریده, "تورک لرنینگ سوریه ده گی کُرد لر گه قرشی عملیات اویوشتیریشی تقدیرده, تورک اقتصادی نی هدف قیلیب آله میز" دییه قید ایتگن ایدی.
ترامپ نینگ اوشبو سوز لری گه قرشی ایسه قتتیق عکس العمل کورسه تیلگن ایدی.
بولیب اوتگن اوشبو تلفنی اوچره شوو جریانیده امریکا بیلن تورکیه اورته سیده گی اقتصادی مناسبت لرنینگ آرتیریلیشی توغریسیده هم کیلیشیلیب آلیندی.
ساندرس اوشبو بیاناتیده, "ایککی اولکه رهبری امریکا کوچ لری سوریه دن چیکیله باشله گن بیر پیتده تورکیه بیلن امریکا نینگ سوریه ده گی همکارلیگی و کیلگوسیده گی همکارلیک لری باره سیده بحث قیلدی.  دولت رهبری ترامپ, سوریه نینگ شمالشرقی بیلن علاقه لی تورکیه نینگ خوفسیزلیک خواطر لری توغریسیده تورکیه بیلن بیر یقه دن باش چیقاریش نی آرزو قیلیاتگن لیگی نی بیلدیردی؛ عینی دمده تورکیه نینگ سوریه ده گی کُرد لر و داعش نینگ مغلوب قیلینیشی بوییچه بیز بیلن همکارلیک قیلگن سوریه دموکراتیک کوچ لری گه قرشی یمان رویه قیلمس لیگی نینگ امریکا جهتی دن مهم ایکن لیگی نی معلوم قیلدی" دییه قید ایتدی.
عینی دمده اوشبو بیانات نینگ سونگگیده سه شنبه کونی (بوگون) امریکا قوشمه ایالتلری قوراللی کوچلری قوماندانی جوزیف دانفورد نینگ تورک تینگداشی یاشر گولر بیلن اوچره شیب ایککی اولکه نینگ سوریه ده گی همکارلیگی باره سیده بحث قیله دیگن لیگی بیلدیریلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
